== Skolegang ==
Da der ikke var nogen skole i Aldeburgh, lærte Elizabeth Garrett at læse, skrive og regne af sin mor. Da hun var ti år, blev den kultiverede, men fattige frøken Edgeworth ansat som guvernante for Elizabeth og hendes søster, som nu tilbragte deres formiddage i skoleværelset. Om eftermiddagen stod der regelrette spadsereture på programmet, og undervisningen fortsatte ved middagsbordet, hvor guvernanten spiste med. Om natten sov guvernanten i et afskærmet hjørne af pigernes soveværelse. Elizabeth foragtede sin lærerinde og forsøgte at udmanøvrere hende i timerne.<ref>Manton, pp. 32–33</ref> Da Elizabeth var 13 og hendes søster Louie var 15, blev de sendt på privatskolen ''Boarding School for Ladies'' i Blackheath i London, som blev drevet af to damer, der var i familie med digteren [[Robert Browning]].<ref>Manton, p. 33</ref> Der blev søstrene undervist i engelsk litteratur, samt fransk, italiensk og tysk sprog, foruden korrekt optræden.<ref name="Ogilvie" />
Historie